
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	13 septembrie 2016

	Nr.
	4c-7/646


AVIZ

asupra proiectului de Lege pentru modificarea alin.(1) al art. 3 din Ordonanţa de urgenţă a Guvernului nr.9/2013 privind timbrul de mediu pentru autovehicule
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea şi avizarea proiectului de Lege pentru modificarea alin.(1) al art. 3 din Ordonanţa de urgenţă a Guvernului nr.9/2013 privind timbrul de mediu pentru autovehicule, trimis cu adresa nr. PLx 313/2016 din 1 septembrie 2016.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 6 septembrie 2016.
În urma finalizării dezbaterilor, membrii comisiei au hotărât, cu unanimitate de voturi, avizarea negativă a proiectului de lege întrucât timbrul de mediu reprezintă un instrument financiar prin care s-a urmărit descurajarea folosirii autovehiculelor cu grad ridicat de poluare şi stimularea achiziţiei celor cu emisii reduse. Această măsură nu este o taxă de înmatriculare, ci o penalitate care să descurajeze păstrarea sau introducerea în parcul naţional a autovehiculelor “agresive” cu mediul şi se aplică autoturismului, indiferent de proprietarul acestuia.
PREŞEDINTE,



SECRETAR,

Adrian Solomon



Mihăiţă Găină

Întocmit,

Consilier parlamentar Sorina Szabo

